CELEX: 22001D0164
Language: hr
Date: 2001-12-11 00:00:00
Title: Odluka Zajedničkog odbora EGP-a br. 164/2001 od 11. prosinca 2001. o izmjeni Protokola 26 uz Sporazum o EGP-u o ovlastima i dužnostima Nadzornog tijela EFTA-e u području državne potpore

11/Sv. 94
            
            
               HR
            
            
               Službeni list Europske unije
            
            
               294
            
         22001D0164
   
               L 065/46
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 164/2001
   od 11. prosinca 2001.
   o izmjeni Protokola 26 uz Sporazum o EGP-u o ovlastima i dužnostima Nadzornog tijela EFTA-e u području državne potpore
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Protokol 26 uz Sporazum izmjenjuje se prvi put.
            
         
               (2)
            
            
               Uredba Vijeća (EZ) br. 659/1999 od 22. ožujka 1999. o utvrđivanju detaljnih pravila za primjenu članka 93. Ugovora EZ-a (1), treba se unijeti u Protokol 26 uz Sporazum.
            
         
               (3)
            
            
               U tom je smislu potrebno prilagoditi Protokol 26 Sporazuma,
            
         ODLUČIO JE:
   Članak 1.
   Tekst Protokola 26. uz Sporazum zamjenjuje se sljedećim:
   
      „Članak 1.
      Nadzornom tijelu EFTA-e su u dogovoru s državama EFTA-e dodijeljene jednake ovlasti i slične dužnosti onima Europske komisije u trenutku potpisivanja Sporazuma, za primjenu pravila tržišnog natjecanja, koja se primjenjuju na državne potpore Ugovora o osnivanju Europske ekonomske zajednice, što Nadzornom tijelu EFTA-e omogućuje stavljanje na snagu načela navedenih u člancima 1. stavku 2. točki e., 49. i 61. do 63. Sporazuma. Nadzorno tijelo EFTA-e također ima ovlasti za provođenje pravila tržišnog natjecanja, koja se primjenjuju na državne potpore vezane uz proizvode koji su u okviru Ugovora o osnivanju Europske zajednice za ugljen i čelik, kako je navedeno u Protokolu 14.
      Članak 2.
      Osim akata iz Priloga XV., sljedeći akt odražava ovlasti i dužnosti Europske komisije za primjenu pravila tržišnog natjecanja koja se primjenjuju na državne potpore prema Ugovoru o osnivanju Europske ekonomske zajednice:
      
         399 R 0659: Uredba Vijeća (EZ) br. 659/1999 od 22. ožujka 1999. o utvrđivanju detaljnih pravila za primjenu članka 93. Ugovora EZ-a (SL L 83, 27.3.1999., str. 1.).”
   
   Članak 2.
   Tekstovi Uredbe (EZ) br. 659/1999 na islandskom i norveškom jeziku, koji se objavljuju u Dodatku o EGP-u Službenom listu Europskih zajednica, vjerodostojni su.
   Članak 3.
   Ova Odluka stupa na snagu 12. prosinca 2001., pod uvjetom da su sve obavijesti u skladu s člankom 103. stavkom 1. Sporazuma prethodno podnesene Zajedničkom odboru EGP-a (2).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 11. prosinca 2001.
      
         
            Za Zajednički odbor EGP-a
         
         
            Predsjednik
         
         B. GRYDELAND
      
   
   
      (1)  SL L 83, 27.3.1999., str. 1.
   
      (2)  Ustavni zahtjevi su navedeni.